ΓΡΑΠΤΗ ΕΡΩΤΗΣΗ E-4060/98

υποβολή: Anita Pollack (PSE) προς την Επιτροπή

(13 Ιανουαρίου 1999)

Θέμα: Εταιρείες ειδικευμένες στη βιοτεχνολογία

Θα μπορούσε να αναφέρει η Επιτροπή τον αριθμό των επιχειρήσεων που είναι ειδικευμένες στη βιοτεχνολογία και οι οποίες έχουν καταγραφεί επί του παρόντος σε κάθε κράτος μέλος διευκρινίζοντας, σε κάθε περίπτωση, εάν πρόκειται για μικρομεσαία επιχείρηση, μεγάλη εταιρεία και εταιρεία που είναι στο χρηματιστήριο;

Θα ήταν επίσης δυνατόν να αναφερθεί ο αριθμός των προϊόντων της βιοτεχνολογίας για τα οποία κάθε μία από τις επιχειρήσεις αυτές έλαβε άδεια και τον αριθμό των προϊόντων που έχουν τεθεί σε εμπορία;

Απάντηση του κ. Bangemann εξ ονόματος της Επιτροπής

(26 Φεβρουαρίου 1999)

Βάσει των πλέον πρόσφατων διαθέσιμων δεδομένων, ο συνολικός αριθμός βιοτεχνολογικών εταιρειών στην Κοινότητα το 1997 ανερχόταν σε 942(1). Οι τύποι εταιρειώνπου περιλαμβάνονται στον αριθμό αυτό είναι οι νεοεμφανιζόμενες εταιρείες (1 έως 49 υπάλληλοι, συσταθείσες κατά τη διάρκεια του 1997) οι μικρές εταιρείες (1 έως 49 υπάλληλοι, συσταθείσες πριν από το 1997) μεσαίου μεγέθους εταιρείες (50 έως 149 υπάλληλοι) και μεγάλου μεγέθους εταιρείες (150 έως 500 υπάλληλοι). Η κατανομή ανά κράτος μέλος έχει ως ακολούθως:

>ΘΕΣΗ ΠΙΝΑΚΑ>

Οσον αφορά τις μικρές και μεσαίες επιχειρήσεις (ΜΜΕ), η ομάδα των μικρών, νεοεμφανιζόμενων και μεσαίων εταιρειών αποτελεί δείγμα του δυναμισμού της βιοτεχνολογικής βιομηχανίας στην Κοινότητα.

Επί του παρόντος, 61 ευρωπαϊκές βιοτεχνολογικές εταιρείες είναι εισηγμένες σε διάφορα χρηματιστήρια(2) στην Ευρώπη (Χρηματιστήριο του Λονδίνου, EASDAQ, Nouveau Marché) και της Βόρειας Αμερικής (NASDAQ). Δεν είναι δυνατόν να εξακριβωθεί ο αριθμός των βιοτεχνολογικών προϊόντων που έχουν τύχει αδείας, καθώς και ο αριθμός των σήμερα κυκλοφορούντων. Ωστόσο, ο ακόλουθος πίνακας δείχνει τον αριθμό διπλωμάτων ευρεσιτεχνίας που χορηγήθηκαν σε ευρωπαϊκές εταιρείες από το Ευρωπαϊκό Γραφείο Διπλωμάτων Ευρεσιτεχνίας (Eyropean patent office - EPO) το 1997(3).

>ΘΕΣΗ ΠΙΝΑΚΑ>

Ο συνολικός αριθμός διπλωμάτων ευρεσιτεχνίας που χορηγήθηκαν σε ευρωπαϊκές εταιρείες το 1997 ανέρχεται σε 681, έναντι 728 το 1996, 673 το 1995 και 726 το 1994.

νας άλλος δείκτης συνίσταται στον αριθμό των προϊόντων που κυκλοφόρησαν στο πλαίσιο της ευρωπαϊκής νομοθεσίας. Το 1997, ο Ευρωπαϊκός Οργανισμός για την Αξιολόγηση των Φαρμάκων (EMEA) ενέκρινε 22 προϊόντα, εκ των οποίων τα 11 μπορούν να θεωρηθούν ως καθαρώς βιοτεχνολογικά προϊόντα. Ωστόσο, κανένα από αυτά δεν αναπτύχθηκε από ευρωπαϊκές επιχειρήσεις(4). Στο πλαίσιο της οδηγίας 90/220/ΕΟΚ σχετικά με την περιορισμένη χρήση των γενετικά τροποποιημένων μικροοργανισμών(5), 16 από τα 18 εγκριθέντα προϊόντα αποτελούσαν προϊόντα ευρωπαϊκών εταιρειών (από την 9 Ιουλίου 1998 και μετά). Στο πλαίσιο του κανονισμού για τα νέα τρόφιμα, 5 εκ των 8 προϊόντων κοινοποιήθηκαν από ευρωπαϊκές εταιρείες, δυνάμει του άρθρου 5 του κανονισμού (ΕΚ) αριθ. 258/97.(6)

(1) Ernst & Young, 1998: European Life Sciences 98: Continental Shift, σ. 3. Δεν συμπεριλαμβάνονται τα δεδομένα για την Ελλάδα και το Λουξεμβούργο.

(2) Ernst & Young, 1998: European Life Sciences 98: Continental Shift, σ. 11.

(3) Πηγή: European patent office, Ιανουάριος 1999. Τύπος διπλωμάτων ευρεσιτεχνίας που περιλαμβάνονται στα στοιχεία: A0IG (βοτανοκαλλιέργειες), A01H (νέα φυτά), A61K (παρασκευάσματα για ιατρικούς, οδοντιατρικούς ή καλλυντικούς σκοπούς), C12N (μικροοργανισμοί ή ένζυμα), C12P (διεργασίες ζυμώσεων ή διεργασίες όπου χρησιμοποιούνται ένζυμα), C12Q (διαδικασίες μετρήσεων ή δοκιμών όπου χρησιμοποιούνται ένζυμα ή μικροοργανισμοί).

(4) Πηγή: Ernst & Young, 1998: European Life Sciences 98: Continental Shift.

(5) ΕΕ L 117 της 8.5.1990.

(6) ΕΕ L 43 της 14.2.1997.